
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 627 

30 Ιουλίου 1996 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. 25559/Β.920 

Διαδικασία, κριτήρια και λοιποί όροι του δημόσιου πλειο¬ 
δοτικού διαγωνισμού γιατην πώληση των μετοχώντης 
Τράπεζας Κρήτης Α.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

1. Τις διατάξεις: 

α. Του άρθρου 8 του Ν. 2330/95 «Ρυθμίσεις γιατην εξυ¬ 
γίανση της Τράπεζας Κρήτης Α.Ε.» (ΦΕΚ 172 Α'). 

β. Του άρθρου 29 Α του Ν. 1558/85 «Κυβέρνηση και 
Κυβερνητικά Όργανα» (ΦΕΚ 137 Α'), το οποίο προστέθη¬ 
κε με το άρθρο 27 του Ν. 2081/92 (ΦΕΚ 154 Α'). 

2. Την υπ’ αριθμ. Κ2-6/2.1.96 απόφαση του Υπουργού 
Εμπορίου, με την οποία παρεσχέθη άδεια σύστασης και 
ενεκρίθητο καταστατικό της Τράπεζας Κρήτης Α.Ε. (ΦΕΚ 
45/4.1.96 Τ.ΑΕ - ΕΠΕ). 

3. Το γεγονός ότι από την έκδοση της απόφασης αυτής 
δεν προκαλείται δαπάνη εις βάρος του Κρατικού Προϋ¬ 
πολογισμού, αποφασίζουμε: 

Καθορίζουμε ως ακολούθως τη διαδικασία, τα κριτήρια 
και τους λοιπούς όρους του δημόσιου πλειοδοτικού δια¬ 
γωνισμού για την πώληση των κοινών και προνομιούχων 
μετοχώντης Τράπεζας Κρήτης Α.Ε. 

I. Πρόσληψη συμβούλου πώλησης 
1. Προσλαμβάνεται σύμβουλος πώλησης, στο έργο του 
οποίου περιλαμβάνονται: 

(ι) η σύσταση ενημερωτικού φυλλαδίου για την 
Τράπεζα Κρήτης που θα διατίθεται στους υποψηφίους α¬ 
γοραστές και η συνδρομή στη σύνταξη της προκήρυξης 
του δημόσιου πλειοδοτικού διαγωνισμού, 

(ιι) η προσέλκυση υποψηφίων αγοραστών, 

(ιιι) η υποβοήθηση της αξιολόγησης των υποψηφίων α¬ 
γοραστών, 

(ιν) η διαπραγμάτευση με υποψήφιους αγοραστές με 
στόχο τη βελτίωση του τιμήματος που θα περιέχει η ορι¬ 
στική προσφορά τους. 

Η δραστηριότητα του συμβούλου πώλησης τελεί υπό 
την εποπτεία της Επιτροπής Αξιολόγησης Προσφορών 
(κατωτέρω, κεφ. II). 


2.0 σύμβουλος πώλησης θα προσληφθεί με απευθείας 
ανάθεση κατόπιν επιλογής μεταξύ ολιγάριθμων υποψη¬ 
φίων με διεθνή δραστηριότητα στοντομέα αυτό, στους ο¬ 
ποίους θα απευθυνθεί έγγραφη πρόσκληση για εκδήλω¬ 
ση ενδιαφέροντος. Η σύμβαση πρόσληψης υπογράφεται 
από τον εκκαθαριστή της «Υπό εκκαθάριση παλαιός 
Τράπεζας Κρήτης (Ν. 2330/1995)», ο οποίος είναι ο αντι¬ 
συμβαλλόμενος του συμβούλου πώλησης. Η αμοιβή του 
συμβούλου πώλησης βαρύνει την «Υπό εκκαθάριση πα¬ 
λαιό Τράπεζα Κρήτης (Ν. 2330/1995)». 

3. Η αξιολόγηση των προσφορών που θα υποβληθούν 
και η επιλογή του συμβούλου πώλησης θα διενεργηθεί α¬ 
πό επιτροπή (Επιτροπή Επιλογής Συμβούλου Πώλησης) 
η οποία απαρτίζεται από τον εκκαθαριστή ως Πρόεδρο, έ¬ 
ναν εκπρόσωπο του Υπουργείου Εθνικής Οικονομίας, έ¬ 
ναν εκπρόσωπο του Υπουργείου Οικονομικών και δύο εκ- 
προσώπουςτηςΤράπεζαςτης Ελλάδος. Η αμοιβήτων με¬ 
λών βαρύνει την «Υπό εκκαθάριση παλαιά Τράπεζα 
Κρήτης (Ν. 2330/1995)». 

4. Κριτήρια αξιολόγησης των προσφορών και επιλογής 
του συμβούλου πώλησης αποτελούν: 

(ι) Η εμπειρία, όπως αυτή προκύπτει από τη συμμετοχή 
των υποψηφίων ως συμβούλων σε ιδιωτικοποιήσεις και ε¬ 
ξαγορές - συγχωνεύσεις χρηματοπιστωτικών ιδρυμάτων, 
ιδίως στον Ευρωπαϊκό Χώρο. 

(ιι) Η δυνατότητα προσφοράς των υπηρεσιών και διεκ¬ 
περαίωσης του έργου τους στα πλαίσια του πιο κάτω α- 
ναφερόμενου χρονοδιαγράμματος πώλησης της Τράπε¬ 
ζας Κρήτης. 

(ιιι) Η πληρότητα και αποτελεσματικότητατης μεθόδου 
και της διαδικασίας που προτίθενται να ακολουθήσουν. 

(ιν) Η ζητούμενη αμοιβή. 

II. Σύσταση Επιτροπής Αξιολόγησης Προσφορών 

1. Για τη διεξαγωγή του διαγωνισμού πώλησης των με¬ 
τοχώντης «Τράπεζας Κρήτης, Α.Ε.» συνιστάται Επιτροπή 
Αξιολόγησης Προσφορών με την ακόλουθη σύνθεση: 

Ο εκκαθαριστήςτης «Υπό εκκαθάριση παλαιάς Τ ράπεζας 
Κρήτης (Ν. 2330/1995)» ως πρόεδρος, ένας εκπρόσωπος 
του Υπουργείου Εθνικής Οικονομίας, ένας εκπρόσωπος 
του Υπουργείου Οικονομικών και δύο εκπρόσωποι της 
Τράπεζας της Ελλάδος, ως μέλη. Συμμετέχει επίσης, χωρίς 
δικαίωμα βαθμολόγησης, εκπρόσωπος του συμβούλου 
πώλησης. Η αμοιβή των μελών βαρύνει την «Υπό εκκαθάρι¬ 
ση παλαιά Τράπεζα Κρήτης (Ν. 2330/1995)». 





2. Καθήκοντα Επιτροπής: 

(ι) Αποσφράγιση των προσφορών (εκδήλωση ενδιαφέ¬ 
ροντος και οριστικών) και σύνταξη σχετικών πρακτικών. 

(ιι) Αξιολόγηση των προσφορών (εκδήλωση ενδιαφέρο¬ 
ντος και οριστικών) και σύνταξη πρακτικών στα οποία θα 
περιλαμβάνεται πίνακας βαθμολόγησης και καταταξης 
των προσφορών. 

3. Κριτήρια αξιολόγησης των προσφορών: 

(ι) Καταλληλότητα των υποψηφίων αγοραστών. 

(ιι) Ποιότητα και πληρότητα του επιχειρηματικού σχε¬ 
δίου και επιπτώσεις επί της μελλοντικής πορείας της 
Τράπεζας Κρήτης. 

(ιιι) Καταλληλότητα των υπευθύνων προσώπων (για τις 
οριστικές προσφορές). 

(ιν) Π ροσφερόμενο τίμημα. 

4. Διαδικασία λειτουργίας: Η Επιτροπή συνέρχεται την 
επόμενη εργάσιμη ημέρα από την καταληκτική ημερομη¬ 
νία κατάθεσης των προσφορών (εκδήλωσης ενδιαφέρο¬ 
ντος και οριστικών) και προβαίνει αυθημερόν στην απο¬ 
σφράγισή τους, συντάσσοντας σχετικά πρακτικά. Τα 
Πρακτικά Αποσφράγισης των προσφορών (εκδήλωσης 
ενδιαφέροντος και οριστικών) θα περιέχουν πίνακα στον 
οποίο θα αναγράφεται η επωνυμία κάθε υποψηφίου αγο¬ 
ραστή (ή, προκειμένου περί ομίλου, των αγοραστών και 
το ποσοστό συμμετοχής εκάστου), το προσφερόμενο τί¬ 
μημα (ενδεικτικό ή οριστικό) και θα αναφέρεται εάν υπο¬ 
βλήθηκαν όλα τα απαιτούμενα δικαιολογητικά (ή, σε αντί¬ 
θετη περίπτωση, ποιά λείπουν). 

Η Επιτροπή, πριν από την εξέταση των προσφορών, θα 
αποφασίσει για τον συντελεστή στάθμισης κάθε κριτη¬ 
ρίου. Κατά την εξέταση των προσφορών εκδήλωσης εν¬ 
διαφέροντος, εάν η καταλληλότητα ορισμένων υποψη¬ 
φίων αγοραστών δεν ανταποκρίνεται στις ελάχιστες κατα 
την κρίση της επιτροπής απαιτήσεις, η προσφορά τους θα 
απορρίπτεται με πλειοψηφία των μελών της επιτροπής 
χωρίς να αξιολογείται ως προς τα υπόλοιπα κριτήρια. 

Το κάθε μέλος της Επιτροπής βαθμολογεί χωριστά την 
κάθε προσφορά ως προς κάθε κριτήριο και προσδιορίζει 
το σταθμισμένο συνολικό βαθμό της. Η συνολική βαθμο¬ 
λογία της κάθε προσφοράς αποτελεί το άθροισμα των 
σταθμισμένων βαθμών που έλαβε από όλα τα μέλη της 
Επιτροπής και με βάση αυτό το άθροισμα η προσφορά κα¬ 
τατάσσεται στον Πίνακα Αξιολόγησης. 

Η Επιτροπή Αξιολόγησης παρέχει κατευθυντήριες οδη¬ 
γίες στο σύμβουλο πώλησης, ο οποίος ενημερώνει την 
Επιτροπή για το περιεχόμενο των επαφών του με τους υ¬ 
ποψηφίους αγοραστές, κυρίως όσον αφορά τη διαπραγ¬ 
μάτευση για βελτίωση του προσφερθέντος ενδεικτικού τι¬ 
μήματος. , 

III. Γλώσσα και μέσα δημοσίευσης της προκήρυξής του 
διαγωνισμού 

Η προκήρυξη δημοσιεύεται: 

1. Στην Ελληνική γλώσσα σε όλες τις οικονομικές εφη¬ 
μερίδες και στις πολιτικές εφημερίδες ευρείας κυκλοφο¬ 
ρίας Αθηνών και Θεσσαλονίκης. 

2. Στην Αγγλική γλώσσα, σε δύο έγκυρες και ευρείας 
διεθνούς κυκλοφορίας οικονομικές εφημερίδες και σε έ¬ 
να οικονομικό περιοδικό διεθνούς κυκλοφορίας που εκδι- 
δονται στο εξωτερικό. 

IV. Περιεχόμενο της προκήρυξης του δημόσιου πλειο- 
δοτικού διαγωνισμού 

Η προκήρυξη θα περιέχει: 


1. Περιγραφή του αντικειμένου της πώλησης και ανα¬ 
φορά της επωνυμίας του Συμβούλου Πώλησης. 

Αντικείμενο της πώλησης αποτελεί, ως ενιαίο σύνολο 
πραγμάτων, το 97% του συνόλου των κοινών μετά ψήφου 
μετοχών της Τράπεζας Κρήτης Α.Ε. και το 100% του συ¬ 
νόλου των προνομιούχων χωρίς ψήφο μετοχών της 
Τράπεζας Κρήτης. Σε περίπτωση υποβολής κοινής προ¬ 
σφοράς από όμιλο αγοραστών, το ποσοστό συμμετοχής 
του κάθε αγοραστή θα είναι το ίδιο επί του συνόλου των 
πωλουμένων κοινών μετοχών και επί του συνόλουτων πω¬ 
λουμένων προνομιούχων μετοχών. Ο αγοραστής επίσης, 
θα δεσμευθεί να αγοράσει και όσες μετοχές εκ του υπο¬ 
λοίπου 3% του συνόλου των κοινών μετοχών δεν διατε¬ 
θούν στους εργαζόμενους λόγω μη εκδήλωσης εκ μέ¬ 
ρους τους ενδιαφέροντος για την απόκτηση των μετοχών 
εντός τριών (3) μηνών από την κατακύρωση του διαγωνι¬ 
σμού, σύμφωνα με τη διαδικασία που αναφέρεται κατω¬ 
τέρω στο Κεφ. V. 

Θα παρατεθούν επίσης συνοπτικά στοιχεία για την 
Τράπεζα Κρήτης Α.Ε. με ρητή αναφορά συνόλου ενεργη¬ 
τικού, ιδίων κεφαλαίων, αριθμού υπαλλήλων και αριθμού 

υποκαταστημάτων και θυρίδων. 

Θα ακολουθεί αναφορά της επωνυμίας του Συμβουλου 
Πώλησης. 

2. Ελάχιστο τίμημα: , , 

Η προκήρυξη θα αναφέρει ως ελάχιστο αποδεκτό τίμη¬ 
μα το ποσό των δρχ. σαράντα δισεκατομμυρίων 
(40.000.000.000). Το τίμημα θα καταβληθεί εφάπαξ τοις 
μετρητοίς το αργότερο σε ένα μήνα μετά την κατακύρω- 
σητου διαγωνισμού. 

3. Εγγυητική επιστολή Τραπέζης για τη συμμετοχή στο 
διαγωνισμό: 

Κατά την υποβολή των οριστικών προσφορών, οι υπο¬ 
ψήφιοι αγοραστές θα πρέπει να καταθέσουν εγγυητική ε¬ 
πιστολή συμμετοχής ύψους δρχ. τεσσάρων δισεκατομ¬ 
μυρίων (4.000.000.000) σύμφωνα με υπόδειγμα που θα 
τους διατίθεται απότονπωλητή. Η εγγυητική θα επιστρέ- 
φεται στους υποψηφίους που δεν επελέγησαν κατά την 
κατακύρωση του διαγωνισμού, στον δε επιλεγέντα υπο¬ 
ψήφιο θα επιστρέφεται κατά την καταβολήτου τιμήματος 
ή θα καταπίπτει και θα συμψηφίζεται με το καταβαλλόμε¬ 
νο τίμημα. 

4. Διαδικασία υποβολής και αξιολόγησης των προσφο¬ 
ρών και κατακύρωσηςτου διαγωνισμού: 

(ι) Οι προσφορές εκδήλωσης ενδιαφέροντος με όλα τα 
απαιτούμενα στοιχεία και δικαιολογητικά θα πρέπει μέχρι 
ώρας 2 μ.μ. της 8.11.1996το αργότερο να κατατεθούν σε 
σφραγισμένο φάκελλο, όπου θα αναγράφεται η επωνυμία 
του υποψηφίου αγοραστή (ή, προκειμένου περί ομίλου, 
των αγοραστών) και η ένδειξη «Προσφορά για την αγορά 
των μετοχών της Τράπεζας Κρήτης Α.Ε.». Οι φάκελλοι θα 
κατατίθενται σε ένα εκ των δύο εξουσιοδοτημένων προ¬ 
σώπων της Τράπεζας Κρήτης Α.Ε. τα οποία θα αναφέρο- 
νται στην προκήρυξη. Τα ίδια πρόσωπα θα παραλάβουν 
αργότερα και τις οριστικές προσφορές. Εκπρόθεσμες 
προσφορές δεν θα ληφθούν υπόψη. 

(ιι) Οι προσφορές εκδήλωσης ενδιαφέροντος θα έχουν 
αξιολογηθεί μέχρι 30.12.1996 το αργότερο και την ημε¬ 
ρομηνία αυτή θα ειδοποιηθούν εγγράφως οι επικρατέ¬ 
στεροι υποψήφιοι αγοραστές (μέχρι 4 κατ’ ανωτέρο όριο) 
για να υποβάλουν τις οριστικές τους προσφορές, οι δε 
λοιποί ότι οι προσφορές τους δεν προκρίνονται. 

(ιιι) Οι οριστικές προσφορές (με όλα τα απαιτούμενα 

συμπληρωματικά στοιχεία και δικαιολογητικά) συνοδευό- 
μενες από την εγγυητική συμμετοχής θα πρέπει μέχρι ώ¬ 
ρας 2 μ.μ. της 28.2.1997 να κατατεθούν σε σφραγισμένο 
φάκελλο όπου θα αναγράφεται η επωνυμία του υποψή¬ 
φιου αγοραστή (ή, προκειμένου περί ομίλου, των αγορα¬ 
στών) και η ένδειξη «Οριστική προσφορά για την αγορά 
των μετοχών της Τράπεζας Κρήτης Α.Ε.». Αμέσως μετά 
την υποβολή και την αποσφράγιση των οριστικών προ¬ 
σφορών, η Επιτροπή Αξιολόγησης διαβιβάζει στην 
Τράπεζα της Ελλάδος φάκελλο για κάθε υποψήφιο αγο¬ 
ραστή, που θα περιέχει (1) στοιχεία και πληροφορίες για 
την ταυτότητά του, (2) στοιχεία και πληροφορίες για την 
ταυτότητα των υπευθύνων προσώπων που προτείνονται 
για τη διοίκηση της Τράπεζας Κρήτης Α.Ε. και (3) αντί¬ 
γραφο του επιχειρηματικού σχεδίου. 

Η Τράπεζα της Ελλάδος εξετάζει τα ανωτέρω στοιχεία 
και πληροφορίες και εντός 15 ημερών από την παραλαβή 
τους ενημερώνει εγγράφως την Επιτροπή Αξιολόγησης 
για την καταλληλότητα ή μη των υποψηφίων αγοραστών 
και των υπευθύνων προσώπων. Η Επιτροπή Αξιολόγησης 
δεν εξετάζει περαιτέρω τις προσφορές υποψηφίων αγο¬ 
ραστών τους οποίους η Τράπεζα της Ελλάδος έκρινε ως 
μη κατάλληλους. Επίσης η Επιτροπή υποδεικνύει σε υπο¬ 
ψήφιους αγοραστές που υπέδειξαν υπεύθυνα πρόσωπα 
τα οποία κρίθηκαν ακατάλληλα την αλλαγή των εν λόγω 
προσώπων. Εάν όλα τα απαιτούμενα στοιχεία και δικαιο- 
λογητικά για τα νέα υπεύθυνα πρόσωπα δεν έχουν υπο¬ 
βληθεί μέχρι την ημερομηνία κατακύρωσης του διαγωνι¬ 
σμού ή δεν έχει αποφανθεί περί της καταλληλότητάς τους 
η Τράπεζα της Ελλάδος, η Επιτροπή Αξιολόγησης μπορεί 
κατά την κρίση της να κατακυρώσει τον διαγωνισμό υπέρ 
του επικρατέστερου υποψηφίου, με την αίρεση ότι τα δι- 
καιολογητικά αυτά θα υποβληθούν και η Τράπεζα της 
Ελλάδος θα έχει αποφανθεί για την καταλληλότητα των υ¬ 
πευθύνων προσώπων μέχρι την καταβολή του τιμήματος. 
Σε αντίθετη περίπτωση, προκρίνεται ο δεύτερος κατά σει¬ 
ρά επικρατέστερος υποψήφιος αγοραστής. 

(ιν) Η αξιολόγησητωνοριστικώνπροσφορώνθα πρέπει 
να έχει περατωθεί μέχρι 31.3.1997 και την ημερομηνία αυ¬ 
τή να κατακυρωθεί ο διαγωνισμός με έγγραφη ειδοποίη¬ 
ση του επιλεγέντος υποψηφίου. Την αυτή ημερομηνία θα 
ειδοποιηθούν εγγράφως και οι λοιποί υποψήφιοι αγορα¬ 
στές ότι οι προσφορές τους δεν επελέγησαν. 

(V) Τυχόν υπέρβαση του ανωτέρω χρονοδιαγράμματος 
δεν θίγει το κύρος των διαδικασιών. 

5. Οι προσφορές εκδήλωσης ενδιαφέροντος πρέπει να 
περιέχουν: 

(ι) Στοιχεία και πληροφορίες για την ταυτότητα και την 
αξιολόγηση της καταλληλότητας των υποψηφίων αγορα¬ 
στών σύμφωνα με τα προβλεπόμενα στα άρθρα 6 και 17 
του Ν. 2076/92, στο άρθρο 40 του Ν. 1806/88 (όπως ισχύ¬ 
ει) και στην Πράξη Διοικητή Τ.Ε. 1379/88 (όπως ισχύει). 

(ιι) Σε περίπτωση κοινής προσφοράς από όμιλο αγορα¬ 
στών: 

- το ακριβές ποσοστό συμμετοχής ενός εκάστου, 

- εάν τα μέλη του ομίλου δεν είναι συνδεδεμένα μεταξύ 
τους, θα πρέπει να υποβάλουν ιδιωτικό συμφωνητικό ή 
κοινή δήλωση από την οποία να προκύπτει με σαφήνεια 
πως θα ασκείται η διοίκηση της τράπεζας και θα λαμβά- 
νονται οι σχετικές αποφάσεις. Για τους σκοπούς του πα¬ 
ρόντος, νομικά πρόσωπα θεωρούνται συνδεδεμένα εάν 
μεταξύ τους υπάρχει άμεση ή έμμεση σχέση μητρικής - 
θυγατρικής επιχείρησης ή αποτελούν επιχειρήσεις που ε¬ 


λέγχονται άμεσα ή έμμεσα από το αυτό νομικό ή φυσικό 
πρόσωπο. Φυσικά πρόσωπα θεωρούνται συνδεδεμένα 
μεταξύ τους εάν έχουν α' βαθμό συγγένειας. Φυσικό πρό¬ 
σωπο και τα ελεγχόμενα από αυτό νομικά πρόσωπα επί¬ 
σης θεωρούνται συνδεδεμένα. 

(ιιι) Επιχειρηματικό σχέδιο για την Τράπεζα Κρήτης Α.Ε. 
για την επόμενη τριετία. Τα βασικά σημεία που θα πρέπει 
να καλύπτονται από το επιχειρηματικό σχέδιο περιλαμβά¬ 
νονται σε έγγραφο που θα διατίθεται στους υποψήφιους 
αγοραστές αμέσως μετά την προκήρυξη του διαγωνι¬ 
σμού. 

(ιν) Ενδεικτικό προσφερόμενο τίμημα, το οποίο θα δε¬ 
σμεύει τον αγοραστή κατά την έννοια ότι το οριστικό τί¬ 
μημα που θα προσφέρει δεν θα μπορεί να υπολείπεται του 
ενδεικτικού κατά ποσοστό μεγαλύτερο του είκοσι τοις ε¬ 
κατό (20%) και οπωσδήποτε δεν μπορεί ούτε το ενδεικτι¬ 
κό ούτε το οριστικό τίμημα να είναι μικρότερο του αναφε- 
ρομένου στην προκήρυξη ελάχιστου τιμήματος. Οι προ¬ 
σφορές που θα κατατεθούν πρέπει να περιέχουν όλα τα 
απαιτούμενα στοιχεία και δικαιολογητικά και δεν θα επι- 
τραπεί η συμπλήρωση του φακέλλου μετά την κατάθεση 
της προσφοράς. 

6. Οι οριστικές προσφορές πρέπει να περιέχουντα εξής 
επιπλέον στοιχεία: 

(ι) Ονοματεπώνυμο των δύο υπευθύνων προσώπων που 
θα αναλάβουν τη διοίκηση της Τράπεζας Κρήτης Α.Ε. και 
στοιχεία και πληροφορίες για τα πρόσωπα αυτά σύμφω¬ 
να με τα προβλεπόμενα στο άρθρο 6 του Ν. 2976/92, στο 
άρθρο 40 του Ν. 1806/88 (όπως ισχύει) και στην Πράξη 
Διοικητή Τ.Ε. 1379/88 (όπως ισχύει), καθώς και δύο συ¬ 
στατικές επιστολές για το καθένα, από τις οποίες να προ¬ 
κύπτει επαρκής σχετική εμπειρία. 

(ιι) Οριστικό προσφερόμενο τίμημα. 

7. Περιορισμοί ως προς τη συμμετοχή νομικών προσώ¬ 
πων στο κεφάλαιο της Τράπεζας Κρήτης Α.Ε. (ως μόνων 
αγοραστών ή ως μελών ομίλων). 

α. Νομικά πρόσωπα που προτίθενται να συμμετάσχουν 
με ποσοστό ίσο ή μεγαλύτερο του 5% πρέπει: 

(ι) Να έχουν ονομαστικές τις μετοχές τους που παρέ¬ 
χουν δικαίωμα ψήφου, εκτός της περιπτώσεως ασφαλι¬ 
στικών ταμείων και ΝΠΔΔ. 

(ιι) Να αποτελούν εταιρείες συμμετοχών που θα έχουν 
ως αποκλειστικό στοιχείο του ενεργητικού τους τη συμ¬ 
μετοχή στο κεφάλαιο της Τράπεζας Κρήτης Α. Ε. ή να είναι 
επιχειρήσεις που δραστηριοποιούνται αποκλειστικά στον 
ευρύτερο χρηματοπιστωτικό τομέα (περιλαμβανομένων 
των ασφαλιστικών εταιρειών) ή να είναι ασφαλιστικά τα¬ 
μεία ή ΝΠΔΔ. 

Για όλα τα παραπάνω νομικά πρόσωπα πρέπει να προ¬ 
κύπτει σαφώς από τα υποβαλλόμενα στοιχεία από ποιά 
φυσικά πρόσωπα αυτά ελέγχονται με εξαίρεση: 

- Ασφαλιστικά ταμεία ή ΝΠΔΔ. 

- Πιστωτικά ιδρύματα και ασφαλιστικές εταιρείες που έ¬ 
χουν ευρεία διασπορά των μετοχών τους. 

- Νομικά πρόσωπα που ελέγχονται από πιστωτικά ιδρύ¬ 
ματα ή ασφαλιστικές εταιρείες της αμέσως προηγούμε¬ 
νης περίπτωσης. 

β. Νομικά πρόσωπα που προτίθενται να συμμετάσχουν 
με ποσοστό μικρότερο του 5%: 

Δεν ισχύουν οι ανωτέρω περιορισμοί, αλλά ισχύει ο πε¬ 
ριορισμός ότι το σύνολο των συμμετοχών αυτών δεν μπο¬ 
ρεί να υπερβαίνει το 20% των πωλουμένων μετοχών της 
Τράπεζας Κρήτης Α.Ε. 



V Ασφαλιστικά ταμεία και ΝΠΔΔ δεν μπορούν το καθέ¬ 
να χωριστά να αποκτήσουν ποσοστο μεγαλύτερο του 
20% των πωλουμένων μετοχών της Τράπεζας Κρήτης 

8. Πληροφόρηση και δικαιώματα των υποψηφίων αγο- 

Ρ 'Τπρνν από την υποβολή προσφορών εκδήλωσης εν¬ 
διαφέροντος οι υποψήφιοι αγοραστές δικαιούνται να λα- 

β °(ί) Ενημερωτικό φυλλάδιο για την Τράπεζα Κρήτης Α.Ε. 
που θα συντάξει ο Σύμβουλος Πώλησης. 

(ιι) Ισολογισμό έναρξης της Τράπεζας Κρητης Α.Ε.κ 
τις σχετικές εκθέσεις επαλήθευσης και αναμόρφωσης 
του ισολογισμού αυτού, που έχουν συντάξει οι δυο οικοι 
στους οποίους έχει ανατεθεί το έργο αυτό. 

β Πριν από την υποβολή οριστικών προσφορών, οι υ¬ 
ποψήφιοι αγοραστές που έχουν επιλεγει δικαιούνται να ε¬ 
λέγχουν τα βιβλία και λοιπά στοιχεία της Τράπεζας Κρη¬ 
της χρησιμοποιώντας εμπειρογνώμονες της δίκης τους 
επιλογής. Θα αναφέρεται ρητά στην προκήρυξή του δια¬ 
γωνισμού ότι το τίμημα που θαπροσφερθειδεν υποκειται 
σε επαναδιαπραγμάτευση μετά την υποβολή των οριστι¬ 
κών προσφορών. , . Ε 

V Απόκτηση κοινών μετοχώντης Τραπεζας Κρητης Α.Ε. 
από το προσωπικό της μέχρι συνολικού ποσοστού 3 /ο. 


Ο κάθε εργαζόμενος με οποιαδήποτε σχέση στη Τρά¬ 
πεζα Κρήτης θα μπορεί, εντός προθεσμίας τριών (3) μη¬ 
νών από την ημερομηνία κατακύρωσηςτου διαγωνισμού, 
να υποβάλει αίτηση για αγοράπέντε (5) ή δέκα (10) κοινών 

μετοχών στην τιμή κατακύρωσης, η οποίαπροκυπτει διαι¬ 
ρώντας το συνολικό τίμημα μετο συνολικό αριθμό των με¬ 
τοχών (κοινών και προνομιούχων) που επωλήθησαν. 

Εάν ο συνολικός αριθμός των ζητουμένων μέτοχων υ¬ 
περβαίνει το σύνολο των κοινών μετοχών που προορίζο¬ 
νται γιατους εργαζόμενους, θα ικανοποιηθούν όλες οι αι¬ 
τήσεις για αριθμό πέντε (5) μετοχών η καθεμία. Στη συνε¬ 
χεία θα διενεργηθεί κλήρωση μεταξύ των αιτήσεων που 
δεν ικανοποιήθηκαν πλήρως. Κάθε αίτηση που κληρώνε¬ 
ται ικανοποιείται πλήρως και η κλήρωση συνεχίζεται μέχρι 
να εξαντληθεί το υπόλοιπο των κοινών μέτοχων που προ¬ 
ορίζεται για τους εργαζόμενους. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 22 Ιουλίου 1996 

